මාතර වෙරළේ පෙම්සුව විඳිමින් සිටි පෙම්වතුන්ට පොලිස් පාට් දමා තරුණියක් පැහැරගෙන ගොස් දූෂණය කළ දොස්තර සැමියාට එරෙහිව ඇඹිලිපිටිය පොලිසියට කුරුවිට ප්‍රදේශයේ 19 හැවිරිදි තරුණියක් ද පැමිණිල්ලක් ඉදිරිපත් කර ඇත.රත්නපුර කුරුවිට ප්‍රදේශයේ පදිංචි මෙම 19 හැවිරිදි තරුණිය ඇයගේ 20 හැවිරිදි පෙම්වතා සමඟ පසුගිය 14 වන දින ඇඹිලිපිටිය ප්‍රසිද්ධ විහාරස්ථානයක් ආසන්නයේ ගසක් මුල වාඩි වී පෙම්බස් දොඩමින් සිටින විට සැකකාර දොස්තර සැමියා එම ස්ථානයේ සිටි ජෝඩු ලඟට පැමිණ ඔහු පොලිස් පරීක්ෂකයකු බවත් මේ ස්ථානයේ අශෝභන ලෙස හැසිරෙන බවට විහාරාධිපති හිමියන් විසින් දුන් දුරකථන පණිවිඩයකට අනුව පරීක්ෂා කිරීම සඳහා පැමිණි බවත් පවසා ඇත.එම ස්ථානයේ සිටි පෙම්වතුන්ගේ හැඳුනුම්පත් ගෙන පරීක්ෂා කිරීමෙන් අනතුරුව රූමත් තරුණියක් වූ කුරුවිට තරුණිය සහ තරුණයාට පොලිසියට යාමට තම බිරිය වන දිස්ත්‍රික් වෛද්‍ය නිලධාරිනියට අයත් කාර් රථයට ගොඩවෙන ලෙස දන්වා ඇත.මේ යුවළ මෝටර් රථයට ගොඩවීමෙන් පසු තරුණයා මඟදී බස්සවා බස‍ෙයන් එන ලෙසත් එවිට පෙම්වතියද එම බස් රථයට නංවන බව පවසා මේ තරුණිය කාර් රථයේදීම දූෂණයට ලක්කර ඇත.මෙම 39 හැවිරිදි සල්ලාල කාමතුරයා පසුගිය මස 21 වැනි දින මාතර වෙරළේ පෙම්සුව විඳිමින් සිටි අකුරැස්ස ප්‍රදේශයේ තරුණියකට පොලිස් පාට් දමා පැහැරගෙන ගොස් තංගල්ල ප්‍රදේශයේ දී දූෂණයට ලක්කිරීම සම්බන්ධව මාතර කොට්ඨාස ළමා හා කාන්තා කාර්යාංශය විමර්ශනයක් සිදුකිරීමට කටයුතු කර තිබුණි.සැකකරු පසුගිය මස 23 වන දින සවස මාතර වෙර‍ෙළන් තවත් තරුණියක් පැහැරගෙන යාමට ඉව අල්ලමින් සිටින අවස්ථාවේ මාතර කොට්ඨාස ළමා හා කාන්තා කාර්යාංශයේ ස්ථානාධිපති පොලිස් පරීක්ෂක වරුණි බෝගහවත්ත මහත්මිය ඇතුළු පොලිස් කණ්ඩායමක් විසින් අත්අඩංගුවට ගන්නා ලදී.සැකකරු සම්බන්ධයෙන් තොරතුරු සහ වාහනයේ ඡායාරූප පුවත්පත් මඟින් ප්‍රදර්ශනය වීමෙන් පසු කුරුවිට තරුණිය මාතර පොලිසියට පැමිණ වාහනය හඳුනාගෙන ඇත.සැකකරු හම්බන‍්තොට දිස්ත්‍රික් වෛද්‍ය නිලධාරිනියකගේ සැමියා වෙති.